Hawelose Duitser in Thailand vas oor tempel-diefstalTempelgangers maak gewoonlik geldnote aan boompies vas by Boeddhiste-tempels Foto: latzdharma.wordpress.com ŉ Man van Duitsland is in Thailand in hegtenis geneem nadat hy Vrydag donasies by ŉ Boeddhiste-tempel gesteel het. Die diefstal is op kringtelevisiebeeldmateriaal en ŉ skoonmaker se selfoonvideo vasgelê, het beamptes Saterdag bevestig. Die tempel is in Chiang Mai geleë. “Die man is haweloos en bly onwettig in die land,” het Thanongsak Janjuakwa, polisiekaptein, gesê. “Sy visum het 10 maande gelede al verval. Hy voer aan sy Thaise vrou het hom ŉ rat voor die oë gedraai.” Hy sal van diefstal aangekla word en die oortreding van migrasiewette. Hy sal moontlik ŉ boete of tronkstraf opgelê word.